Arbujad

Arbujad (estisk for sjamaner eller sannsigere) var gruppe på åtte unge lyrikere som representerte en ny retning i estisk lyrikk før utbruddet av annen verdenskrig.Cornelius Hasselblatt, History of Estonian literature, Berlin, New York 2006. ISBN 3-11-018025-1, p. 507-514

Gruppen besto av Betti Alver, Bernard Kangro, Uku Masing, Kersti Merilaas, Mart Raud, August Sang, Heiti Talvik og Paul Viiding. Alle var født mellom 1904 og 1914, og de fleste av dem tilhørte studentorganisasjonen Veljesto ved  Universitetet i Tartu.

Gruppens navn skriver seg fra en diktantologi utgitt av Ants Oras i 1938: Arbujad. Valimik uusimat eesti lüürikat (Sjamaner, et utvalg nyere estisk lyrikk). Den sovjetiske okkupasjonen av Estland i 1940 satte en stopper for denne perioden i estisk litteratur, men gruppen har hatt stor betydning for senere estiske forfattere.

 Referanser 

Kategori:Estisk litteratur
Kategori:Bøker fra 1938